**Ministru kabineta noteikumu projekta**

**“Par Vienošanos par grozījumiem 2009.gada 1.marta Latvijas Republikas valdības un Ēģiptes Arābu Republikas valdības līgumā par sadarbību izglītībā un zinātnē” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Par Vienošanos par grozījumiem 2009.gada 1.marta Latvijas Republikas valdības un Ēģiptes Arābu Republikas valdības līgumā par sadarbību izglītībā un zinātnē” ir izstrādāts, lai veiktu grozījumus Latvijas un Ēģiptes līgumā, kas paredzētu iespēju turpmāk abpusēji piešķirt stipendijas, tādējādi sekmējot savstarpēju studentu apmaiņu.Vienošanās stāsies spēkā, kad to parakstīs abas Puses. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Par Vienošanos par grozījumiem 2009.gada 1.marta Latvijas Republikas valdības un Ēģiptes Arābu Republikas valdības līgumā par sadarbību izglītībā un zinātnē” ir izstrādāts, ievērojot abu pušu intereses un 2017.gada 7.jūnijā Latvijas un Ēģiptes pušu tikšanās laikā nolemto. Ir ņemts vērā Valdības rīcības plāna Deklarācijas par A.K.Kariņa vadītā Ministru kabineta iecerēto darbību īstenošanai 56.5.punkts, kā arī Izglītības attīstības pamatnostādņu 2021.-2027.gadam projektā un Zinātnes, tehnoloģijas attīstības un inovācijas pamatnostādņu 2021.-2027.gadam projektā noteiktais, paredzot veicināt internacionalizāciju mūsdienīgas un kvalitatīvas izglītības attīstībai, un uzlabot Latvijas pētnieku sadarbību un integrāciju starptautiskā mērogā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | 2009.gada 1.martā tika parakstīts Latvijas Republikas valdības un Ēģiptes Arābu Republikas valdības līgums par sadarbību izglītībā un zinātnē (turpmāk – līgums). Noslēgtais līgums šobrīd neparedz iespēju Ēģiptes studentiem pieteikties Latvijas valsts stipendijām ārvalstniekiem studijām vai pētniecības darbu veikšanai Latvijas augstskolās, kā arī dalībai Latvijas augstskolu rīkotājās vasaras skolās.2017.gada 7.jūnijā Izglītības un zinātnes ministriju apmeklēja  Ēģiptes Arābu Republikas viceministrs Eiropas lietās. Puses vienojās par nepieciešamību sagatavot grozījumus līgumā, kas paredzētu iespēju turpmāk abpusēji piešķirt stipendijas, tādējādi sekmējot savstarpēju studentu apmaiņu. Attiecīgi, piedāvātie grozījumi līgumā paredz, ka Puses var piedāvāt viena otrai stipendijas studentu, akadēmiskā personāla un pētnieku apmaiņai bakalaura, maģistra un doktora studijām un pētniecības veikšanai augstākās izglītības institūcijās un dalībai starptautiskajās vasaras skolās.Ievērojot, ka Ēģipte ir valsts, kurā darbojas Latvijas vēstniecība, kas ir vienīgā šajā reģionā, paredzams, ka Latvijas valsts stipendiju piešķiršana Ēģiptes studentiem nākotnē varētu sekmēt arī Latvijas augstākās izglītības eksportu šajā valstī un starptautisku konkurētspēju. Interesi piesaistīt studentus Latvijā no Ēģiptes ir pauduši arī Augstākās izglītības eksporta apvienības pārstāvji. Saskaņā ar Izglītības un zinātnes ministrijas statistikas datiem, 2020./2021.akadēmiskajā gadā Latvijā studēja 28 studenti no Ēģiptes, 2019./2020.akademiskajā gadā – 38 studenti, 2018./2019.akadēmiskajā gadā – 37 studenti, 2017./2018.akadēmiskajā gadā – 49 studenti, 2016./2017.akadēmiskajā gadā – 43 studenti, 2015./2016.akadēmiskajā gadā – 24 studenti.Latvijas puses sagatavotais priekšlikums grozījumiem līgumā Ēģiptes pusei pa diplomātiskajiem kanāliem tika nosūtīts 2017.gada oktobrī, savukārt 2019.gada maijā Ēģiptes Augstākās izglītības un zinātniskās pētniecības ministrija informēja par tās gatavību parakstīt minētos līguma grozījumus.2020.gada jūlijā Ēģiptes puse informēja, ka vienošanās par grozījumiem līgumā var stāties spēkā Ēģiptē bez konstitucionālajām procedūrām, kuru nepieciešamība ir atrunāta līguma 13.pantā. Pamatojoties uz to, Ēģiptes puse ierosināja noteikt, ka vienošanās stājas spēkā ar dienu, kad to ir parakstījušas abas Puses.No Latvijas puses vienošanās tiek apstiprināta ar MK noteikumiem un arī neprasa citas spēkā stāšanās procedūras.Ņemot vērā augstāk minēto, Latvijas puse papildināja vienošanās projektu, nosakot, ka šī vienošanās stājas spēkā ar dienu, kad to ir parakstījušas abas Puses, neskatoties uz Līguma 13.pantā noteikto. 2021.gada februārī Ēģiptes puse atbalstīja Latvijas puses piedāvāto vienošanās redakciju bez iebildumiem. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izstrādāja Latvijas Republikas Izglītības un zinātnes ministrija. |
| 4. | Cita informācija | Papildus saistības Latvijas Republikai šis projekts neuzliek.Līguma grozījumos paredzētās saistības tiks īstenotas, izmantojot Izglītības un zinātnes ministrijai un Valsts izglītības attīstības aģentūrai piešķirtos valsts budžeta līdzekļus.MK noteikumu projektam ir pievienots pilnvarojums Latvijas Republikas Ārlietu ministrijas valsts sekretāram Andrim Pelšam parakstīt Vienošanos par grozījumiem 2009.gada 1.marta Latvijas Republikas valdības un Ēģiptes Arābu Republikas valdības līgumā par sadarbību izglītībā un zinātnē. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes iestādes, kuru darbību var skart Latvijas un Ēģiptes sadarbība izglītības un zinātnes jomā, augstākās izglītības institūcijas, zinātniskās institūcijas, studenti, pētnieki. |
| 2. | Tiesiskā regulējuma ietekme uz tautsaimniecību un administratīvo slogu | Nav. |
| 3. | Administratīvo izmaksu monetārs novērtējums | Nav attiecināms. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav. |
| 2. | Sabiedrības līdzdalība projekta izstrādē | Par noteikumu projektu notika konsultācijas ar Augstākās izglītības eksporta apvienību.  |
| 3. | Sabiedrības līdzdalības rezultāti | Par noteikumu projekta tekstu iebildumi vai priekšlikumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Saistību izpildi nodrošinās Izglītības un zinātnes ministrija sadarbībā ar Valsts izglītības attīstības aģentūru. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Pārvaldes funkcijas un uzdevumi netiek grozīti, institucionālā struktūra netiek mainīta. Jaunas institūcijas netiek izveidotas. Esošās institūcijas netiks likvidētas vai reorganizētas. Saistības tiks izpildītas esošo pārvaldes funkciju ietvaros. |
| 3. | Cita informācija | Nav. |

Anotācijas III, IV un V sadaļa – projekts šīs jomas neskar.

 Izglītības un zinātnes ministre Ilga Šuplinska

 Vīza:

 Valsts sekretārs Jānis Volberts

09.03.2021. 8:52

849

A.Babiča, 67047703

alona.babica@izm.gov.lv